L 21/8
LV
Eiropas Savienības Oficiālais Vēstnesis
31.1.2022.
(54)
ICES 2019. gadā norādīja, ka siļķu (Clupea harengus) nozvejai 3.a rajonā vajadzētu būt pēc iespējas tuvākai nulles apjomam, ņemot vērā to, ka bez papildu apgabala vai laika ierobežojuma siļķu zvejai Baltijas jūras rietumdaļas pavasara nārsta (WBSS) siļķu nozveja būtu neizbēgama.
Jaunākā ICES informācija liecina, ka pieaug WBSS siļķu sajaukšanās ar Ziemeļjūras siļķēm Skagerakā un Ziemeļjūrā, kur lielākā daļa WBSS siļķu nozveju tagad notiek Skagerakā un – mazākā mērā – Ziemeļjūras austrumdaļā.
(55)
Savienības un Norvēģijas divpusējo apspriešanos saskaņotajā protokolā par Skageraku Savienība apņemas ierobežot savas faktiskās nozvejas Skagerakā līdz 969 tonnām, savukārt Norvēģija piekrita vismaz 95 % no savas kvotas nodot Ziemeļjūrai, lai aizsargātu WBSS siļķes.
Attiecīgi tiek ierosināts ierobežot C (HER/03A.) un D (HER/03A-BC) flotu kopējās nozvejas attiecīgajām dalībvalstīm, pievienojot minēto kvotu KPN tabulām īpaša nosacījuma zemsvītras piezīmi, vienlaikus saglabājot kvotu līmeni tabulās, lai atspoguļotu relatīvo stabilitāti un regulētu saistīto elastību starp apgabaliem (IAF).
Norvēģijas gadījumā maksimālās faktiskās nozvejas, kas varētu notikt Savienības ūdeņos ICES 3.a zonā, atbilstu 167 tonnām (5 % no tās kvotas).
(56)
Saskaņā ar 13.11. punktu Savienības un Norvēģijas divpusējo apspriešanos saskaņotajā protokolā par Skageraku Norvēģijai un Savienībai vajadzētu spēt zvejot līdz 100 % no to Skageraka siļķu kvotas Ziemeļjūrā, lai aizsargātu WBSS siļķes.
Kamēr nav pabeigtas divpusējās apspriešanās ar Apvienoto Karalisti par 2022. gadu, 20. decembrī nebija iespējams apstiprināt, ka tiks saglabāta IAF Apvienotās Karalistes ūdeņos 2022. gadam attiecībā uz HER/03A.
Tāpēc attiecīgajās C flotu zemsvītras piezīmēs ir skaidri jānorāda, ka IAF Apvienotās Karalistes ūdeņos nebūtu piemērojama, kamēr Savienība un Apvienotā Karaliste, divpusēji apspriežoties starp minētajām divām pusēm, nav vienojušās par šādu elastību.
(57)
Savienības un Norvēģijas divpusējo apspriešanos saskaņotā protokola par Skageraku 13.12. punktā Savienība paziņoja par savu nodomu izmantot zināmu elastību Ziemeļjūras 4.a un 4.b apgabalā, kas atbilst Savienības daļai – 5,7 % – no A flotes līmeņa jeb 21 038 tonnām.
(58)
Savienība rīkoja ikgadējās divpusējas apspriešanās ar Fēru salām par kvotu apmaiņu un savstarpēju piekļuvi 2022. gadam.
Minētās apspriešanās iznākumā līgums 2021. gadā netika noslēgts.
(59)
Saskaņā ar 498. panta 2. punktu Tirdzniecības un sadarbības nolīgumā starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses, (12) (“Tirdzniecības un sadarbības nolīgums”) Savienībai un Apvienotajai Karalistei ik gadus ir jāapspriežas, lai līdz katra gada 10. decembrim vienotos par Tirdzniecības un sadarbības nolīguma 35. pielikumā uzskaitīto krājumu KPN nākamajam gadam.
Saskaņā ar Tirdzniecības un sadarbības nolīguma 499. panta 2. punktu, ja par šādām KPN nav panākta vienošanās līdz 20. decembrim, Pusēm ir jānosaka provizoriskas KPN.
(60)
Divpusējās apspriešanās ar Apvienoto Karalisti tika pabeigtas 21.decembrī.
Tas bija par vēlu, lai iznākums tiktu iekļauts šajā regulā, ņemot vērā to, ka tā būtu jāsāk piemērot ar 2022. gada 1. janvāri.
Tādēļ Padomei, pilnībā ievērojot Apvienoto Nāciju Organizācijas Jūras tiesību konvenciju un piekrastes valstu tiesības un pienākumus, kā arī to suverenitāti un jurisdikciju, būtu jānosaka provizoriskas KPN, kas jānozvejo Savienības un starptautiskajos ūdeņos, kā arī ūdeņos, kuriem Savienības zvejas kuģiem piekļuvi ir piešķīrušas trešās valstis.
Apspriešanās, kas tika rīkota saskaņā ar Tirdzniecības un sadarbības nolīguma 498. pantu, iznākums, kā tas pausts 2021. gada 21. decembrī parakstītajā rakstiskajā protokolā, būtu jāatspoguļo šīs regulas grozījumā, kas būtu jāpieņem cik vien ātri iespējams.
(61)
Provizoriskajām KPN vajadzētu būt vērstām uz to, lai nodrošinātu juridisko noteiktību Savienības operatoriem un nodrošinātu ilgtspējīgu zvejas darbību turpināšanu līdz tiek pieņemts šāds grozījums.
(12) OV L 149, 30.4.2021., 10. lpp.